โบรกฯจัดทัพ! 19 หุ้น “Defensive” สบช่องหลบภัยช่วงสงครามการค้าระอุ
โบรกฯจัดทัพ! 19 หุ้น “Defensive” สบช่องหลบภัยช่วงสงครามการค้าระอุ
โบรกฯจัดทัพ! 19 หุ้น “Defensive” สบช่องหลบภัยช่วงสงครามการค้าระอุ
27 ส.ค. 2562

ฝ่ายวิจัยบริษัทหลักทรัพย์ โกลเบล็ก จำกัด หรือ GBS ประเมินทิศทางตลาดหุ้นไทยในขณะนี้ว่า ดัชนีตลาดหุ้นไทยยังคงผันผวนจากปัจจัยกดดัน จากกรณีประเด็นสงครามการค้าที่ทวีความรุนแรง หลังจีนได้ประกาศเรียกเก็บภาษีสินค้านำเข้าจากสหรัฐวงเงิน 7.5 หมื่นล้านดอลลาร์ ในเก็บภาษี 2 รอบ ซึ่งจะมีผลบังคับใช้ในวันที่ 1 ก.ย. และ 15ธ.ค. โดยทางฝั่งสหรัฐก็ได้ตอบโต้มาตรการดังกล่าวโดยการประกาศปรับขึ้นภาษีสินค้านำเข้าจากจีนอีก 5% มูลค่า 5.5 แสนล้านดอลลาร์ คาดดัชนีเคลื่อนไหวในกรอบ 1,600-1,630 จุด
อีกทั้ง ยังมีปัจจัยกดดันจากการส่งสัญญาณของเฟด นิวยอร์ก คาดว่าจะมีการปรับลดคาดการณ์เศรษฐกิจสหรัฐในไตรมาส 3 หลังยอดขายบ้านใหม่ทรุด และกรณีที่ประธานาธิบดีโดนัลด์ ทรัมป์ ประกาศตอบโต้การที่จีนเรียกเก็บภาษี 25% รถยนต์นำเข้าจากสหรัฐ และ 5% ต่อชิ้นส่วนรถยนต์สหรัฐมีผล 15 ธ.ค. ประกอบกับทาง MSCI ได้มีการปรับลดน้ำหนักการลงทุนในตลาดหุ้นไทย 0.08% มีผล 27 ส.ค.นี้
นอกจากนี้ ยังคงต้องจับปัจจัยที่คาดว่ามีผลต่อการลงทุนในตลาดหุ้นอย่างต่อเนื่องโดยเฉพาะข้อมูลความคืบหน้าเกี่ยวกับสงครามการค้าว่าจะทวีความรุนแรงมากขึ้นหรือมีท่าทีผ่อนคลายลง ทั้งนี้ในวันที่  27 ส.ค. จีน จะเปิดเผยกำไรภาคอุตสาหกรรมเดือนก.ค. เยอรมนี  เปิดเผย GDP ไตรมาส 2 (ประมาณการครั้งสุดท้าย) สหรัฐ  เปิดเผยราคาบ้านเดือนมิ.ย. ความเชื่อมั่นผู้บริโภคเดือนส.ค.  วันที่ 28 ส.ค. จะมีการประชุมวุฒิสภา วันที่  28 – 30 ส.ค. มีการจัดงาน Thailand Focus 2019 และวันที่ 30 ส.ค.  ธนาคารแห่งประเทศไทย รายงานภาวะเศรษฐกิจไทย พร้อมทั้งทาง
ด้านนางสาว วิลาสินี บุญมาสูงทรง ผู้อำนวยการฝ่ายวิจัย บล.โกลเบล็ก กล่าวเพิ่มเติมว่า สำหรับปัจจัยบวกใหม่ๆ นั้น ถือว่ายังมีแรงหนุนที่เบามาก เช่นทาง “เบเกอร์ ฮิวจ์” เผยแท่นขุดเจาะน้ำมันในสหรัฐลดลง 16 แท่นสู่ระดับ 754 แท่น ต่ำสุดรอบกว่า 1 ปี ช่วยพยุงราคาน้ำมัน และความหวังว่ามาตรการกระตุ้นเศรษฐกิจจะช่วยพยุงภาวะเศรษฐกิจในช่วงไตรมาสสุดท้าย
ดังนั้นแนะนำแนะนำกลยุทธ์ การลงทุนในหุ้น ที่น่าลงทุน ดังนี้ หุ้น Defensive Stock อาทิ EASTW, TTW, BCH, CPALL, BJC หุ้น High Dividend เช่น SIRI, QH, TISCO, KKP, ANAN หุ้นที่ได้ประโยชน์จากมาตรการกระตุ้นเศรษฐกิจของภาครัฐ ERW, CENTEL, AOT, BJC, CPALL, TNP หุ้น Domestic Play เช่น ADVANC, AMATA, EKH, SISB และ HMPRO
สำหรับแนวทางการลงทุนในทองคำ นายณัฐวุฒิ วงศ์เยาวรักษ์ ผู้อำนวยการฝ่ายวิจัย บล.โกลเบล็ก ผู้อำนวยการฝ่ายวิจัย บล.โกลเบล็ก กล่าวว่า ในช่วงปลายสัปดาห์ที่ผ่านมา ราคาทองคำปรับตัวขึ้นในฐานะสินทรัพย์ปลอดภัยจากสงครามการค้าระหว่างจีนและสหรัฐมีความรุนแรงมากขึ้น หลังจีนประกาศเก็บภาษีนำเข้าสินค้าสหรัฐวงเงิน 7.5 หมื่นล้านดอลลาร์ เพื่อตอบโต้สหรัฐที่ประกาศก่อนหน้านี้ว่า จะเก็บภาษีสินค้าจีนเพิ่มขึ้น ขณะที่”ทรัมป์”สั่งบริษัทสหรัฐถอนตัวจากจีนโดยทันที กลับมาผลิตสินค้าในสหรัฐส่งผลให้มีความตึงเครียดเพิ่มขึ้นระหว่าง 2 ประเทศ
ดังนั้น ต่อประเด็นดังกล่าว มองว่าราคาทองคำได้รับแรงหนุนจากความกังวลเรื่องสงครามการค้าที่ทำให้ทองคำได้รับความสนใจในฐานะสินทรัพย์ปลอดภัย คาดกรอบราคาทองคำสัปดาห์นี้ที่1,525-1,560      ดอลลาร์ หรือคิดเป็นราคาทองคำไทยที่ 22,170-22,730  บาท